Document ID: 32005R0502

UREDBA KOMISIJE (ES) št. 502/2005
z dne 31. marca 2005
o spremembi Uredbe Sveta (ES) št. 1362/2000 glede odprtja in upravljanja tarifnih kvot za nekatere proizvode s poreklom iz Mehike
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti, in zlasti člena 133 Pogodbe,
ob upoštevanju člena 4 Uredbe Sveta (ES) št. 1362/2000 z dne 29. junija 2000 o izvedbi, za Skupnost, tarifnih določb Sklepa št. 2/2000 Skupnega sveta iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami (1),
ob upoštevanju naslednjega:
(1)
Skupni svet Evropska unija-Mehika je s Sklepom št. 1/2005 z dne 21. februarja 2005 uvedel popravek k Sklepu št. 3/2004 Skupnega sveta EU-Mehika (2) o spremembi Sklepa Skupnega sveta št. 2/2000 z dne 23. marca 2000 v zvezi z obdobjem odprtja dveh tarifnih kvot Skupnosti, vključenih v Sklep št. 3/2004.
(2)
Uredbo (ES) št. 1362/2000 je zato treba ustrezno spremeniti.
(3)
Ker obdobje, v katerem se bodo zadevne kvote odprle, začne veljati s 1. januarjem 2005, naj se ta uredba začne uporabljati z istim dnem.
(4)
Ukrepi, predvideni s to uredbo, so skladni z mnenjem Odbora za carinski zakonik -
SPREJELA NASLEDNJO UREDBO:
Člen 1
Člen 2(6) Uredbe (ES) št. 1362/2000 se nadomesti z naslednjim:
„6. Razen tarifnih kvot pod zaporednimi št. 09.1854, 09.1871, 09.1873 in 09.1899 so tarifne kvote iz Priloge k tej uredbi odprte vsako leto za dvanajst mesecev od 1. julija do 30. junija. Te kvote se prvič odprejo 1. julija 2000.
Tarifni kvoti pod zaporednima št. 09.1871 in 09.1873 sta odprti od 1. maja 2004 do 31. decembra 2004 in od 1. januarja do 31. decembra v vsakem nadaljnjem koledarskem letu, dokler je kvota v uporabi.“
Člen 2
Ta uredba začne veljati z dnem objave v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. marca 2005

Labels: 3
18